**A N U N Ţ**

Având în vedere prevederile Ordonanței de urgență a Guvernului nr. 76/2022 privind înființarea, organizarea și funcționarea Agenției Naționale pentru Dezvoltarea Infrastructurii în Sănătate și ale Ordinului ministrului sănătății nr. 3515/22.11.2022 privind aprobarea Regulamentului de organizare și desfășurare a concursului pentru ocuparea funcției de vicepreședinte al Agenției Naționale pentru Dezvoltarea Infrastructurii în Sănătate (ANDIS),

# **Ministerul Sănătăţii**

organizează concursul în vederea ocupării funcției de vicepreședinte al Agenției Naționale pentru Dezvoltarea Infrastructurii în Sănătate, (ANDIS)**,** pentru un mandat de 4 ani, în condițiile legii

**1. Condiţiile de participare la concurs:**

 Persoana care ocupă funcţia de vicepreşedinte al ANDIS trebuie să îndeplinească în mod cumulativ următoarele condiţii generale:

a) să deţină cetăţenia română;

b) să cunoască limba română, scris şi vorbit, precum şi o limbă de circulaţie internaţională, nivel intermediar, scris şi vorbit;

c) să aibă capacitate deplină de exerciţiu;

d) să aibă o stare de sănătate corespunzătoare pentru exercitarea funcţiei, atestată pe bază de examen medical, conform dispoziţiilor Hotărârii Guvernului nr. 355/2007 privind supravegherea sănătăţii lucrătorilor, cu modificările şi completările ulterioare;

e) să aibă studii universitare de lungă durată absolvite cu diplomă de licenţă, respectiv studii superioare de lungă durată absolvite cu diplomă, în una dintre următoarele specializări: administraţie publică, medicină, inginerie, arhitectură, economie, drept;

f) să nu fi suferit condamnări penale, cu excepţia situaţiei în care a intervenit reabilitarea;

g) să nu se afle în perioada de interdicţie de trei ani de a ocupa funcţii sau demnităţi publice, prevăzută la art. 25 alin. (2) din Legea nr. 176/2010 privind integritatea în exercitarea funcţiilor şi demnităţilor publice, pentru modificarea şi completarea Legii nr. 144/2007 privind înfiinţarea, organizarea şi funcţionarea Agenţiei Naţionale de Integritate, precum şi pentru modificarea şi completarea altor acte normative, cu modificările şi completările ulterioare;

h) să nu se încadreze în dispoziţiile art. 2 lit. a) şi b) din Ordonanţa de urgenţă a Guvernului nr. 24/2008 privind accesul la propriul dosar şi deconspirarea Securităţii, aprobată cu modificări şi completări prin Legea nr. 293/2008, cu modificările ulterioare;

i) să aibă experienţă în specialitatea studiilor de cel puţin 5 ani şi experienţă în domeniul gestionării proiectelor de investiţii finanţate din fonduri rambursabile sau nerambursabile de cel puţin 2 ani.

**2.Dosarul de concurs**:

 (1) Dosarul de înscriere trebuie să conţină următoarele documente:

a) cererea de înscriere la concurs în care candidatul menţionează funcţia pentru care doreşte să candideze;

b) copia actului de identitate, aflat în termen de valabilitate;

c) copia diplomei de licenţă sau echivalentă: studii universitare de lungă durată absolvite cu diplomă de licență, respectiv studii superioare de lungă durată, absolvite cu diplomă, în una dintre următoarele specializări: administrație publică, medicină, inginerie, arhitectură, economie, drept;

d) declaraţie pe propria răspundere potrivit căreia nu se află in perioada de interdictie de trei ani de a ocupa functii sau demnitati publice, prevazuta la art. 25 alin. (2) din Legea nr. 176/2010 privind integritatea în exercitarea funcţiilor şi demnităţilor publice, pentru modificarea şi completarea Legii nr. 144/2007 privind înfiinţarea, organizarea şi funcţionarea Agenţiei Naţionale de Integritate, precum şi pentru modificarea şi completarea altor acte normative, cu modificarile si completarile ulterioare;

e) curriculum vitae în format european;

f) înscrisuri care atestă experiența în specialitatea studiilor de cel puțin 5 ani și experiență în domeniul gestionării proiectelor de investiții finanțate din fonduri rambursabile sau nerambursabile de cel puțin 2 ani;

g) cazierul judiciar sau declaraţia candidatului prin care acesta îşi exprimă consimţământul pentru obţinerea extrasului de pe cazierul judiciar de către comisia de evaluare conform [Legii nr. 290/2004](https://legislatie.just.ro/Public/DetaliiDocumentAfis/113349) privind cazierul judiciar, republicată, cu modificările şi completările ulterioare,

h) fișa aferentă examenului medical efectuat conform dispozițiilor Hotărârii Guvernului nr. 355/2007 privind supravegherea sănătății lucrătorilor, cu modificările și completările ulterioare și adeverință/certificat medical din care să rezulte capacitatea deplină de exercițiu – se recomandă certificat medical tip A5 cu viza medicului psihiatru;

i) declaraţia pe propria răspundere privind neîncadrarea în situațiile prevăzute de art. 2 lit. a) şi b) din Ordonanţa de urgenţă a Guvernului nr. 24/2008 privind accesul la propriul dosar şi deconspirarea Securităţii, aprobată cu modificări şi completări prin Legea nr. 293/2008, cu modificările ulterioare;

j) copie a actului (certificat de căsătorie etc.) care atestă schimbarea numelui candidatului, după caz;

k) proiectul de management realizat de candidat - original;

l) declaraţie pe propria răspundere a candidatului că proiectul de management este conceput şi realizat integral de către candidat;

m) declaraţie pe propria răspundere potrivit căreia în ultimii 3 ani nu a fost constatată de către instituţia competentă existenţa conflictului de interese ori starea de incompatibilitate cu privire la candidat;

n) atestat de competenţă lingvistică într-o limbă de circulaţie internaţională.

(2) Documentele solicitate în copie vor fi prezentate și în original, pentru conformitate.

(3)Candidatul poate depune, suplimentar celor prevăzute la alin. (1), documente care atestă studii/specializări/calificări/certificări/cursuri și care sunt relevante evaluării dosarelor.

1. **Dispoziţii generale privind desfăşurarea concursului:**

 Concursul se desfășoară în două etape, după cum urmează:

a) evaluarea dosarelor de concurs ale tuturor participanţilor şi stabilirea clasamentului acestora pe baza criteriilor de evaluare de către o comisie de evaluare numită prin ordin al ministrului sănătăţii;

b) susţinerea de către primii cinci candidaţi clasaţi în urma evaluării prevăzute la lit. a) de interviuri şi prezentarea proiectelor de management ale acestora în faţa comisiei de evaluare şi a Consiliului de supraveghere al ANDIS.

**Înscrierea la concurs** se va face de către fiecare candidat la sediul Ministerului Sănătății din București, intr.Cristian Popişteanu nr.1-3, tel.0213072*599/603*, în perioada 08.05.2023-06.06.2023, de luni până vineri între orele 830 – 1400 , la secretariatul comisiei de evaluare, parter, cam.38;

Rezultatul evaluării dosarelor de înscriere se va afișa în data de 09.06.2023, ora 14, la sediul Ministerului Sănătății și pe pagina de internet a instituției

Rezultatul evaluării poate fi contestat în termen de 24 de ore de la data publicării rezultatelor

Rezultatul soluționării contestațiilor va fi afișat la sediul Ministerului Sănătății și concomitent se publică pe pagina sa de internet – în termen de maximum 48 de ore de la data expirării termenului de depunere a constațiilor.

Primii cinci candidați clasați în urma evaluării susțin proba de interviuri și prezentarea proiectelor de management în fața Comisie de evaluare și a Consiliului de supraveghere al ANDIS. Data susținerii interviului se va stabili odată cu afișarea rezultatelor evaluării dosarelor de înscriere (dar nu mai târziu de 15 zile de la data-limită de depunere a dosarelor de înscriere la concurs).

Rezultatele obținute de candidați în urma desfăşurării probei referitoare la susţinerea interviului şi evaluarea proiectului de management se afişează la sediul Ministerului Sănătății şi se publică pe pagina sa de internet, în termen de 24 de ore de la finalizarea probei.

Candidaţii au dreptul să conteste rezultatele în termen de 24 de ore de la data publicării rezultatelor.

Contestaţiile se soluţionează de comisia de soluţionare a contestaţiilor în termen de 48 de ore de la data expirării termenului de depunere a acestora. Rezultatul soluționării contestațiilor va fi afișat la sediul Ministerului Sănătății şi se publică pe pagina sa de internet. Candidatul nemulţumit de modul de soluţionare a contestaţiei se poate adresa instanţei de contencios administrativ, în condiţiile legii.

Rezultatele finale ale concursului se afişează la sediul Ministerului Sănătății şi se publică pe pagina sa de internet.

**PROIECTUL DE MANAGEMENT – parte integrantă a dosarului de concurs**

Participanții la concursul în vederea ocupării funcției de vicepreședinte al ANDIS vor prezenta, ca parte a dosarului de concurs, proiectul propriu de management, care, în situația în care participantul este numit în funcția de vicepresedinte al ANDIS, va constitui baza pentru stabilirea planului de acțiune strategică a ANDIS.

Data susţinerii proiectului de management de către candidaţi se va stabili odată cu afișarea rezultatelor evaluării dosarelor de înscriere (dar nu mai târziu de 15 zile de la data-limită de depunere a dosarelor de înscriere la concurs).

Proiectul de management trebuie să evidenţieze modul în care candidatul analizează şi propune soluţii de rezolvare a temei de concurs.

Tema aleasă de candidat pentru proiectul de management face referire la activitatea Agenției Naționale pentru Dezvoltarea Infrastructurii în Sănătate. Informaţiile necesare pentru realizarea proiectului trebuie să fie accesibile candidaţilor şi obţinute în conformitate cu prevederile legale în vigoare.

Tema proiectului de management este la alegerea candidatului din următoarele 5 teme și va fi adaptată la activitatea ANDIS (obiective/proiecte de investiții în infrastructura de sănătate):

a) dezvoltarea unei infrastructuri de sănătate apte să asigure accesul unui număr cât mai mare de persoane la asistență medicală de specialitate în cele mai bune condiții de calitate;

b) asigurarea unor cerințe înalte de calitate și performanță privind infrastructura de sănătate și transformarea sa într-un centru de excelență în gestionarea obiectivelor/proiectelor de investitii în infrastructura de sănătate;

c) pregătirea și implementarea obiectivelor/proiectelor de investiții de importanță considerabilă în infrastructura de sănătate, astfel încât acestea să fie finalizate la termen, conform specificațiilor și în cadrul bugetului aprobat;

d) atragerea fondurilor europene și a altor surse de finanțare legal constituite în domeniul infrastructurii de sănătate;

e) asigurarea unui management performant al obiectivelor/proiectelor de investiții de importanță considerabilă în infrastructura de sănătate și dezvoltarea și îmbunătățirea permanentă a capacității administrative necesare pentru pregătirea, implementarea și finalizarea obiectivelor/proiectelor de investiții în infrastructura de sănătate.

Proiectul se prezintă într-un volum de maximum 20 pagini, tehnoredactate pe calculator, cu caractere Times New Roman, mărimea 12, spaţiere la un rând.

Susţinerea proiectului de management se face în fața comisiei de evaluare, cu participarea Consiliului de Supraveghere ANDIS, la o o dată stabilită la momentul afișării rezultatelor evaluării dosarelor de înscriere (dar nu mai târziu de 15 zile de la data-limită de depunere a dosarelor de înscriere la concurs). la sediul Ministerului Sănătății din București, intr.Cristian Popişteanu nr.1-3, sector 1.

Susţinerea proiectului de management de către candidaţi se va efectua în ordinea alfabetică a candidaților. La susţinerea proiectului de management de către un candidat nu au dreptul să asiste ceilalţi candidați.

Cererea de înscriere /declarațiile pe propria răspundere prevăzute în prezentul anunț se pun la dispoziţie candidaţilor de către Ministerul Sănătății din oficiu, prin publicare pe pagina de internet [www.ms.ro](http://www.ms.ro) în format deschis, editabil, în cadrul secţiunii dedicate publicităţii concursului.

**Bibliografia și tematica** în vederea ocupării funcției de vicepreședinte al Agenției Naționale pentru Dezvoltarea Infrastructurii în Sănătate, (ANDIS)

**BIBLIOGRAFIE**

**pentru ocuparea funcției vacante de Vicepreședinte al Agenției Naționale pentru Dezvoltarea Infrastructurii în Sănătate**

* **Constituția României, republicată;**
* **Ordonanță de urgență a Guvernului nr.76/2022** *privind înființarea, organizarea și funcționarea Agenției Naționale pentru Dezvoltarea Intrastructurii în Sănătate*;
* **Hotărârea Guvernului nr. 1506/2022** *privind aprobarea Normelor metodologice de aplicare a prevederilor Ordonaței de urgență a Guvernului nr. 76/2022 privind înființarea, organizarea și funcționarea Agenției Naționale pentru Dezvoltarea Infrastructurii în Sănătate*;
* **Ordonanță de urgență a Guvernului nr. 57/2019** privind Codul administrativ, cu modificările și completările ulterioare;
* **Legea nr. 53/2003 -** Codul muncii, *republicată, cu modificările şi completările ulterioare****;***
* **Ordonanță de urgență a Guvernului nr.66/2011** *privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora,* cu modificările și completările ulterioare;
* **Ordonanţă de urgenţă** **a Guvernului** nr. 70/2022 *privind prevenirea, verificarea şi constatarea neregulilor/dublei finanţări, a neregulilor grave apărute în obţinerea şi utilizarea fondurilor externe nerambursabile/rambursabile alocate României prin Mecanismul de redresare şi rezilienţă şi/sau a fondurilor publice naţionale aferente acestora şi recuperarea creanţelor rezultate*
* **Legea nr.500/2002** *privind finanțele publice*, cu modificările și completările ulterioare;
* **Legea nr. 544/2001** *privind liberul acces la informațiile de interes public*, cu modificările și completările ulterioare;
* **Hotărârea Guvernului nr. 123/2002** *pentru aprobarea Normelor metodologice de aplicare a Legii nr. 544/2001 privind liberul acces la informaţiile de interes public, cu modificările și completările ulterioare*;
* **Hotărârea Guvernului nr. 857/2022** *privind organizarea și funcționarea Agenției Naționale pentru Dezvoltarea Infrastructurii în Sănătate*;
* **Legea nr.98/2016** *privind achizițiile publice*, cu modificările și completările ulterioare
* **Legea nr. 95/2006 privind reforma în domeniul sănătății,** *republicată, cu modificările și completările ulterioare;*
* **Ordonanţă de urgenţă a Guvernului nr. 124/2021** *privind stabilirea cadrului instituţional şi financiar pentru gestionarea fondurilor europene alocate României prin Mecanismul de redresare şi rezilienţă, precum şi pentru modificarea şi completarea Ordonanţei de urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă*, *cu modificările și completările ulterioare.*

**TEMATICĂ**

**pentru ocuparea funcției vacante de Vicepreședinte al Agenției Naționale pentru Dezvoltarea Infrastructurii în Sănătate**

* **Constituția României, republicată;**
* **Ordonanță de urgență a Guvernului nr.76/2022** *privind înființarea, organizarea și funcționarea Agenției Naționale pentru Dezvoltarea Intrastructurii în Sănătate*;
* **Hotărârea Guvernului nr. 1506/2022** *privind aprobarea Normelor metodologice de aplicare a prevederilor Ordonaței de urgență a Guvernului nr. 76/2022 privind înființarea, organizarea și funcționarea Agenției Naționale pentru Dezvoltarea Infrastructurii în Sănătate*;
* **Ordonanță de urgență a Guvernului nr. 57/2019 privind Codul administrativ**, **cu modificările și completările ulterioare,** *Partea a VI-a Statutul funcţionarilor publici, prevederi aplicabile personalului contractual din administraţia publică şi evidenţa personalului plătit din fonduri publice, Titlul II – Statutul funcționarilor publici, Titlul III Personalul contractual din autoritățile și instituțiile publice;*
* **Legea nr. 53/2003 - Codul muncii,** *republicată, cu modificările şi completările ulterioare, Titlul II – Contractul individual de muncă, Cap. I – VI inclusiv; Titlul XI – Răspunderea juridică, Titlul XII – Jurisdicția muncii;*
* **Ordonanță de urgență a Guvernului nr.66/2011** *privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora,* cu modificările și completările ulterioare**;**
* **Ordonanţă de urgenţă** **a Guvernului** nr. 70/2022 *privind prevenirea, verificarea şi constatarea neregulilor/dublei finanţări, a neregulilor grave apărute în obţinerea şi utilizarea fondurilor externe nerambursabile/rambursabile alocate României prin Mecanismul de redresare şi rezilienţă şi/sau a fondurilor publice naţionale aferente acestora şi recuperarea creanţelor rezultate;*
* **Legea nr.500/2002** *privind finanțele publice*, cu modificările și completările ulterioare,   Cap. I - Dispoziţii generale, Cap. II - Principii, reguli şi responsabilităţi;
* **Legea nr. 544/2001** *privind liberul acces la informațiile de interes public*, cu modificările și completările ulterioare;
* **Hotărârea Guvernului nr. 123/2002** *pentru aprobarea Normelor metodologice de aplicare a Legii nr. 544/2001 privind liberul acces la informaţiile de interes public, cu modificările și completările ulterioare*;
* **Hotărârea Guvernului nr. 857/2022** *privind organizarea și funcționarea Agenției Naționale pentru Dezvoltarea Infrastructurii în Sănătate*;
* **Legea nr.98/2016** *privind achizițiile publice*, cu modificările și completările ulterioare, Cap. V - Executarea contractului de achiziţie publică/acordului-cadru;
* **Legea nr. 95/2006 privind reforma în domeniul sănătății,** *republicată, cu modificările și completările ulterioare, Titlul VII –* *Spitalele;*
* **Ordonanţă de urgenţă a Guvernului nr. 124/2021** *privind stabilirea cadrului instituţional şi financiar pentru gestionarea fondurilor europene alocate României prin Mecanismul de redresare şi rezilienţă, precum şi pentru modificarea şi completarea Ordonanţei de urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă*, *cu modificările și completările ulterioare.*